– У замку рэгулярна праводзілі мясцовыя чэмпіянаты, спаборніцтвы сярод паветаў, – расказвае Станіслаў Суднік. – Глядацкіх месцаў было няшмат. Уваход быў платны. Але былі і тыя, хто прабіраўся бясплатна. Традыцыйнымі ў Лідзе былі матчы паміж польскімі і яўрэйскімі камандамі. Пра іх расказваў вядомы паэт, сакратар саюза пісьменнікаў Польскай Народнай Рэспублікі Ежы Путрамент, які вучыўся у лідскай Дзяржаўнай гімназіі імя Караля Хадкевіча. Паколькі спрадвечныя спрэчкі паміж палякамі і яўрэямі гледачам пачалі надакучваць, яны перасталі хадзіць на іх матчы. У выніку яўрэі пайшлі на хітрасць і памянялі назву каманды. Народ прыйшоў глядзець на новы калектыў, а ўбачыў знаёмых гульцоў…